THRE วิ่งแรง 7% โบรกฯ ชี้กำไรไตรมาส 4 โต รับรู้เบี้ยประกันโควิด ลุ้นหวนจ่ายปันผลอีกครั้ง
THRE วิ่ง 7% โบรกฯ ชี้กำไรไตรมาส 4 โต รับรู้เบี้ยประกันโควิด ลุ้นหวนจ่ายปันผลอีกครั้ง ล่าสุดอยู่ที่ 1.63 บ. บวก 0.11 บ. หรือ 7.24% มูลค่าซื้อขาย 119.56 ลบ.
THRE วิ่ง 7% โบรกฯ ชี้กำไรไตรมาส 4 โต รับรู้เบี้ยประกันโควิด ลุ้นหวนจ่ายปันผลอีกครั้ง ล่าสุดอยู่ที่ 1.63 บ. บวก 0.11 บ. หรือ 7.24% มูลค่าซื้อขาย 119.56 ลบ.
7 ม.ค. 2564

ผู้สื่อข่าวรายงานว่า ราคาหุ้น บริษัท ไทยรับประกันภัยต่อ จำกัด (มหาชน) หรือ THRE ล่าสุด ณ เวลา 15.26 น. อยู่ที่ 1.63 บาท บวก 0.11 บาท หรือ 7.24% สูงสุดที่ 1.65 บาท ต่ำสุดที่ 1.56 บาท ด้วยมูลค่าซื้อขาย 119.56 ล้านบาท โดยราคาหุ้นปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 1.69 บาท เมื่อวันที่ 7 พ.ค.2561

ทั้งนี้ บล.คิงส์ฟอร์ด ระบุในบทวิเคราะห์ แนะนำ “ซื้อเก็งกำไร” หุ้น THRE โดยผลประกอบการงวด 9 เดือนแรกปี 2563 เติบโตสูง 48% เมื่อเทียบจากปีก่อน ที่ 161 ล้านบาท จากเบี้ยประกันภัยต่อสุทธิที่เพิ่มขึ้นจากการขยายงานประกันสุขภาพช่วงที่ COVID-19 แพร่ระบาด
ขณะที่ Combined Ratio (ค่าใช้จ่ายในการรับประกันภัยทั้งหมด / เบี้ยประกันที่ถือเป็นรายได้ * 100) ปรับตัวดีขึ้น (ลดลงต่ำกว่าระดับ 100%) เกิดจากค่าใช้จ่ายสินไหมทดแทน Loss ratio และค่าใช้จ่ายส่วนของโครงการระยะยาวทยอยลดลง
ส่วนแนวโน้มไตรมาส 4/63 และปี 64 ยังอยู่ในทิศทางที่ดีต่อเนื่องจากการทยอยรับรู้เบี้ยประกันภัยต่อจากประกัน COVID-19 ราว 400 ล้านบาท ถึงช่วงต้นปีหน้า ขณะที่การลดลงของค่าใช้จ่ายในโครงการระยะยาว ยังส่งผลบวกต่อเนื่อง และคาดกลับมาจ่ายปันผลได้ในรอบงบปี 63